open-index/open-wikipedia-markdown huggingface dataset:
ইয়ানার মোহাম্মদ

**ইয়ানার মোহাম্মদ** (  ; জন্ম ১৯৬০) একজন বিশিষ্ট ইরাকি নারীবাদী, যিনি বাগদাদে জন্মগ্রহণ করেছিলেন। তিনি ইরাকের নারী স্বাধীনতা সংগঠনের সহ-প্রতিষ্ঠাতা ও পরিচালক *এবং আল-মুসাওয়াত* (সমতা) পত্রিকার সম্পাদকের দায়িত্ব পালন করেন। তিনি ২০০৩ সাল থেকে ইরাকে মহিলাদের জন্য প্রথম আশ্রয়কেন্দ্র শুরু করেছিলেন, তাদের "অনার কিলিং" ও যৌন-উদ্দেশ্যে-পাচার থেকে রক্ষার জন্য একটি নেটওয়ার্ক তৈরি করেছিলেন, যা ২০১৮ সালে ৫ টি শহরে ১১ টি বাড়িতে প্রসারিত হয়েছিল। তার আশ্রয়স্থলগুলি ১৬ বছরে শত শত দুর্বল মহিলাকে বাঁচিয়েছে।

## জীবনী
ইয়ানার মোহাম্মদ ইরাকের বাগদাদে জন্ম গ্রহণ করেন। তিনি একটি উদার পরিবারের মধ্যে শহরে বেড়ে ওঠেন এবং তার মা ছিলেন একজন স্কুল শিক্ষক ও তার বাবা ছিলেন একজন প্রকৌশলী। মায়ের দিক থেকে তার দাদু ছিলেন সম্প্রদায়ের একজন ধর্মীয় ও সম্মানিত মানুষ, যিনি প্রাক্তন স্ত্রীর চৌদ্দ বছরের ছোট বোনকে বিয়ে করার ঘটনা ব্যতীত "অবশ্যই সম্মানসূচক মোল্লা উপাধি পাওয়ার যোগ্য"। এই ঘটনাটি প্রথমে ইয়ানার মোহাম্মাদকে নারীর অধিকারের জন্য লড়ারই করতে উৎসাহিত করেছিল। 

ইয়ানার মোহাম্মদ বাগদাদ বিশ্ববিদ্যালয় থেকে ১৯৮৪ সালে স্থাপত্যে স্নাতক ডিগ্রি, এবং ১৯৯৩ সালে স্নাতকোত্তর ডিগ্রি অর্জন করেন। স্নাতকোত্তর পড়াশোনা এবং কানাডা ভ্রমণের পর, তিনি ইরাকের ওয়ার্কার কমিউনিস্ট পার্টিতে সক্রিয় ছিলেন, তবে তিনি ২০১৮ সালে দলটি ত্যাগ যান। 

তার পরিবার ১৯৯৫ সালে ইরাক থেকে কানাডায় চলে আসে। ইয়ানার ১৯৯৮ সালে ডিফেন্স অব ইরাকি ওমেন’স রাইটস অর্গানিজশন (বাংলা: ইরাকি নারী অধিকার সংগঠন ডিফেন্স) প্রতিষ্ঠা করেন, যা পরবর্তীতে২০০৩ সালে ইরাকের নারী স্বাধীনতার সংগঠনে পরিণত হয়।

২০০৩ সালে মার্কিন নেতৃত্বাধীন ইরাক আক্রমণের পর, ইয়ানার বাগদাদে ফিরে আসেন। এই প্রত্যাবর্তন তার সারাজীবনের সঞ্চয় ও স্থাপত্যে কাজ করে।  ইরাকে ফিরে আসার পর, ইয়ানার সাদ্দাম পরবর্তী ইরাকে নারীদের অধিকার প্রচারের জন্য একটি গোষ্ঠী প্রতিষ্ঠা করেন। পরে তিনি ডিফেন্স অব ইরাকি ওমেন’স রাইটস অর্গানিজশন নামে কানাডায় ইরাকের নারী অধিকার রক্ষার নামে একটি মহিলা গোষ্ঠী প্রতিষ্ঠা করেছিলেন। তিনি নারীবাদী সংবাদপত্র *আল-মুসাওয়াতও* সম্পাদনা করেছিলেন। 

## রাজনৈতিক দৃষ্টিভঙ্গি
থাম্ব|ইয়ানার মোহাম্মদ (বাম থেকে দ্বিতীয়) ২০১৩ সালে বার্লিনে ডাই লিংক সম্মেলনে।
ইয়ানার মোহাম্মদ নারীদের অধিকারের জন্য প্রচারণা চালান। তিনি ধর্মনিরপেক্ষতা ও গণতন্ত্রের পক্ষে, কিন্তু তিনি গণতান্ত্রিক শক্তি হিসেবে ইরাকে মার্কিন যুক্তরাষ্ট্রের অংশগ্রহণকে সমর্থন করেন না।

## তথ্যসূত্র

বিষয়শ্রেণী:বিবিসি ১০০ নারী
বিষয়শ্রেণী:বাগদাদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাগদাদের ব্যক্তি
বিষয়শ্রেণী:এশীয় সংবাদপত্র সম্পাদক
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:ইরাকি নারীবাদী
বিষয়শ্রেণী:ইরাকি নারী অধিকার কর্মী
রিকার্দো গ্রিগোরে

**রিকার্দো ফ্লোরিন গ্রিগোরে** (; জন্ম: ৭ এপ্রিল ১৯৯৯; **রিকার্দো গ্রিগোরে** নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব দিনামো বুকুরেশ্ত এবং রোমানিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।

২০১৬ সালে, গ্রিগোরে রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছেন।

## প্রারম্ভিক জীবন
রিকার্দো ফ্লোরিন গ্রিগোরে ১৯৯৯ সালের ৭ই এপ্রিল তারিখে রোমানিয়ার বুকুরেশ্তে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
গ্রিগোরে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রোমানীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:ক্লাব দেপোর্তিবো এলদেন্সের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
খালিদা জারার

**খালিদা জারার** একজন ফিলিস্তিনি রাজনীতিবিদ। তিনি পপুলার ফ্রন্ট ফর দ্য লিবারেশন অব প্যালেস্টাইন (পিএফএলপি) এবং ফিলিস্তিনি আইন পরিষদ (পিএলসি) এর সদস্য। তিনি পিএলএলপি-এর তিনজন ডেপুটিদের মধ্যে একজন হিসেবে ২০০৬ সালের জানুয়ারিতে পিএলসি-তে নির্বাচিত হন এবং তখন থেকেই একজন নির্বাচিত প্রতিনিধি হিসেবে কাজ করে যাচ্ছেন। তিনি ইউরোপ কাউন্সিলের ফিলিস্তিনি প্রতিনিধি এবং বর্তমানে পিএলসি-এর প্রিজনার্স কমিটির প্রধান। আন্তর্জাতিক অপরাধ আদালতে যোগদানের জন্য ফিলিস্তিনের আবেদনে তিনি প্রধান ভূমিকা পালন করেছিলেন।

ইসরায়েলি কর্তৃপক্ষ তাকে একাধিকবার গ্রেফতার করেছে। এর মধ্যে বেশ কয়েকটি গ্রেপ্তারে কোনো অভিযোগ আনা ছাড়াই প্রশাসনিকভাবে আটক করা হয়। তার বিরুদ্ধে ইসরায়েলের সামরিক আদালত "উস্কানি ও সন্ত্রাসে জড়িত থাকার" অভিযোগও দায়ের করেছে। উস্কানিমূলক অভিযোগটি ২০১২ সালে প্রকাশ্য বিবৃতি উল্লেখ করা হয়, যেখানে তিনি পশ্চিম তীরের ইসরায়েলি দখলের সমালোচনা করেছিলেন। আদালত তাকে ১৫ মাসের কারাদণ্ড দেয়, তিনি ৬ জনের মধ্যে একজন ছিলেন, যাদের আন্তর্জাতিক প্রচারের পরে মুক্তি দেওয়া হয়।

২০১৯ সাল থেকে বিনা অভিযোগে আটকে থাকার পর, তাকে ২০২১ সালের মার্চ মাসে একটি ইসরায়েলি সামরিক আদালত একটি দরখাস্তের পরে দুই বছরের কারাদণ্ডে দণ্ডিত করেছিল, যেখানে তিনি নিজেকে পিএফএলপি সংগঠনের সদস্যপদের জন্য দোষী সাব্যস্ত করেছিলেন, কারণ ইসরায়েল সংগঠনটিকে একটি সন্ত্রাসী গোষ্ঠী মনে করে। শাস্তি শেষ সাথে সাথে তাকে ২০২১ সালের অক্টোবরে মুক্তি দেওয়া উচিত। তিনি রেকর্ডে বলেছেন, যে তার আবেদনে দর কষাকষির কারণ হচ্ছে আইনি প্রক্রিয়ার ক্লান্তিকর দীর্ঘস্থায়ী প্রকৃতি, ইসরায়েলের সামরিক আদালতে বিশ্বাসের অভাব ও হুমকি, যদি না তিনি অপরাধ স্বীকার করেন, তবে তাকে ৭ বছরের কারাদণ্ড ভোগ করতে হবে।

## কর্মজীবন
খালিদা জারার বহু বছর ধরে একজন মানবাধিকার কর্মী। তাকে ১৯৮৯ সালের ৮ মার্চ প্রথম গ্রেপ্তার করা হয়, যখন তিনি আন্তর্জাতিক নারী দিবসে একটি বিক্ষোভে অংশ নেওয়ার জন্য আটক হন। তিনি কয়েক বছর ধরে ফিলিস্তিনি বন্দীদের সমর্থনে সক্রিয় ছিলেন এবং তিনি ১৯৯৩ সাল থেকে ২০০৬৫ সাল পর্যন্ত রামাল্লায় প্রিজনার্স সমর্থন অ্যান্ড হিউম্যান রাইটস এনজিও অ্যাডামির-এর পরিচালক হিসেবে দায়িত্ব পালন করেছিলেন এবং বোর্ড সদস্য ছিলেন। তিনি ইতিপূর্বে ইউএনআরডব্লিউএ-এর সাথেও কাজ করেছেন এবং ফিলিস্তিনি নারীদের সাথে কাজ করতে এবং নারীর অধিকারের পক্ষে কাজ করার ক্ষেত্রে বিশেষভাবে সক্রিয় ছিলেন।

## তথ্যসূত্র

বিষয়শ্রেণী:ফিলিস্তিনি নারীবাদী
বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
বিষয়শ্রেণী:রাজনীতিতে ফিলিস্তিনি নারী
বিষয়শ্রেণী:রামাল্লাহর ব্যক্তি
বিষয়শ্রেণী:ইসরায়েলের হাতে বন্দি ফিলিস্তিনি ব্যক্তি
বিষয়শ্রেণী:২০শ শতাব্দীর ফিলিস্তিনি নারী রাজনীতিবিদ
বিষয়শ্রেণী:২০শ শতাব্দীর ফিলিস্তিনি রাজনীতিবিদ
বিষয়শ্রেণী:২১শ শতাব্দীর ফিলিস্তিনি নারী রাজনীতিবিদ
হাউদা নোনু

**হাউদা ইজ্রা ইব্রাহিম নোনু** ২০০৮ সাল থেকে ২০১৩ সাল পর্যন্ত যুক্তরাষ্ট্রে বাহরাইনের রাষ্ট্রদূত হিসেবে দায়িত্ব পালন করেন। তাকে এই পদে পররাষ্ট্রমন্ত্রী খালেদ বেন আহমদ আল-খলিফার ডিক্রিতে (আদেশ) নিয়োগ দেওয়া হয়েছিল। হাউদা হলেন প্রথম ইহুদি এবং তৃতীয় মহিলা, যিনি বাহরাইনের রাষ্ট্রদূত নিযুক্ত হয়েছেন। তিনি মধ্যপ্রাচ্যের আরব দেশের প্রথম ইহুদি রাষ্ট্রদূত, এবং যুক্তরাষ্ট্রে প্রথম মহিলা বাহরাইন রাষ্ট্রদূত।

## জীবনী
হাউদা বর্তমান ইরাকের বংশোদ্ভূত ইহুদি ব্যবসায়ী উদ্যোক্তাদের একটি পরিবারে মানামায় জন্মগ্রহণ করেছিলেন। তাঁর ঠাকুরদাদা ইব্রাহিম ১৮৮৮ সালে বাগদাদ ছেড়ে বাহরাইনে আর্থিক ব্যবসা শুরু করেন।

হাউদা যুক্তরাজ্যে একটি দীর্ঘ সময়ের জন্য বসবাস করেন, যেখানে তিনি কারমেল কলেজ নামে একটি ইহুদি বোর্ডিং স্কুল পড়াশোনা করেন এবং এমবিএ ডিগ্রি অর্জন করেন। তিনি সালমান ইদফারকের সাথে পরিচিত হন এবং বিয়ে করেন, সালমান ইদফার একজন ব্রিটিশ ইহুদি, যার সাথে তার দুটি পুত্র সন্তান রয়েছে; পুত্র সন্তানরা হলেন মেনশেহ ও এজরা। তার বাবা একটি গাড়ি দুর্ঘটনায় মারা যাওয়ার পর, তিনি বাহরাইনে ফিরে আসেন বাসমা কোম্পানির দবায়িতব দায়িত্বভার গ্রহণ করেন। এই কোম্পানিটি আইটি থেকে দারোয়ান পর্যন্ত বিভিন্ন অফিস পরিষেবা প্রদান করে। ফলে তিনি পরিবারের ব্যবসার উত্তরাধিকার লাভের পর একজন সফল ব্যবসায়ী হয়ে ওঠেন।

*মজলিস আল-শুরায়* ২০০৫ সালে তার নিয়োগের আগে তিনি ২০০৪ সালে প্রতিষ্ঠিত হন এবং নারীদের ও সেইসাথে বাহরাইনে বিদেশী কর্মীদের অধিকারের অগ্রগতির সমাজ বাহরাইন হিউম্যান রাইটস ওয়াচ সোসাইটির সভাপতিত্ব করেন। রাজা হামাদ ইবনে ইসা আল খলিফা কর্তৃক নিযুক্ত হওয়ার পর মোট তিন বছর পার্লামেন্টের সদস্য (৪০- সদস্যের শুরা কাউন্সিল) হিসেবে দায়িত্ব পালন করেন। তার নিয়োগটি সংবাদ শিরোনাম হয়েছিল, কারণ হাউদা বাহরাইনের ছোট ইহুদি সম্প্রদায়ের অংশ ছিলেন। বাহরাইনের ইহুদি সম্প্রদায় কেবল ৩৭ জনকে নিয়ে গঠিত, যাদের অধিকাংশই ইরাক ও ইরান থেকে আসা অভিবাসীদের বংশধর। হাউদা তার পরিবারের প্রথম ব্যক্তি অথবা ইহুদি সম্প্রদায়ের সদস্য নয় যিনি বাহরাইনের রাজনীতিতে প্রবেশ করেছেন। তার ঠাকুরদাদা আব্রাহাম নোনু বাহরাইনের প্রথম নির্বাচিত পৌরসভা সংস্থা মানামা পৌরসভার সদস্য হিসাবে ১৯৩৪ সালে কাজ করেছিলেন। নামের তার এক কাকাতো ভাই ইব্রাহিম দাউদ নোনুকে ২০০০ সালে সংসদে নিযুক্ত করা হয়েছিল। নোনু পরিবার মূলত ইরাক থেকে এসে এক শতাব্দী আগে বাহরাইনে চলে আসে।

## তথ্যসূত্র

বিষয়শ্রেণী:লন্ডন মেট্রোপলিটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:বাহরাইনি নারীবাদী
বিষয়শ্রেণী:রাজনীতিতে বাহরাইনি নারী
বিষয়শ্রেণী:বাহরাইনি নারী অধিকার কর্মী
বিষয়শ্রেণী:ইহুদি নারীবাদী
বিষয়শ্রেণী:নারী রাষ্ট্রদূত
বিষয়শ্রেণী:২১শ শতাব্দীর বাহরাইনি নারী রাজনীতিবিদ
বিষয়শ্রেণী:২১শ শতাব্দীর বাহরাইনি রাজনীতিবিদ
বিষয়শ্রেণী:২১শ শতাব্দীর কূটনীতিবিদ
ঘাদা আল-সাম্মান

**ঘাদা আল-সাম্মান** () হলেন সিরিয়ার লেখক, সাংবাদিক ও ঔপন্যাসিক। তিনি   দামেস্কে এক বিশিষ্ট ও রক্ষণশীল Damascene পরিবারে ১৯৪২ সালে জন্মগ্রহণ করেন। ঘাদা  বিখ্যাত কবি নিজার কাব্বানি সহিত দূরবর্তী অত্মিয়ের সম্পর্কে যুক্ত। তার পিতা আহমেদ আল-সাম্মান  সিরিয়ান ইউনিভার্সিটির সভাপতি  ছিলেন। খুব অল্প বয়সে মা মারা যাওয়ার পর থেকে ঘাদা তার পিতার দ্বারা গভীরভাবে প্রভাবিত হয়েছিলেন।

## কর্মজীবন
তার বাবা পশ্চিমা সাহিত্য ও আরবি সাহিত্য উভয়ই পছন্দ করতেন; এটি তাকে গভীরভাবে প্রভাবিত করেছিল এবং তাকে উভয়ের বৈশিষ্ট্যগুলিকে একত্রিত করার একটি অনন্য শৈলী দিয়েছে। তা সত্ত্বেও, শীঘ্রই তিনি রক্ষণশীল দামেসিন সমাজের মুখোমুখি হন, যেখানে তিনি বেড়ে ওঠেন এবং তার প্রারম্ভিক জীবনের সময়গুলি অতিবাহিত করেছিলেন।

তিনি তার ছোট গল্পের প্রথম বই **عيناك قدري** *"তোমার চোখ আমার  গন্তব্য " ১৯৬২* সালে প্রকাশ করেছিলেন, যা যুক্তিসঙ্গতভাবে পাঠকদের দ্বারা ভালভাবে গ্রহণ করা হয়েছিল। যাইহোক, সে সময় তিনি অন্যান্য ঐতিহ্যবাহী নারী লেখকদের সাথে জড়িত হয়েছিলেন। তার পরবর্তী প্রকাশনা তাকে নারী ও প্রেমের উপন্যাসের কঠোর পরিসর থেকে অনেক বেশি সামাজিক, নারীবাদী ও দার্শনিক বিস্তারে নিয়ে যায়।

তিনি ১৯৬৩ সালে সিরিয়ান ইউনিভার্সিটি থেকে ইংরেজি সাহিত্যে বিএ পাশ করে স্নাতক হন এবং আমেরিকান বৈরুত বিশ্ববিদ্যালয় থেকে থিয়েটারে স্নাতকোত্তর ডিগ্রি অর্জনের জন্য বৈরুতে চলে যান; তারপর থেকে সে দামেস্কে ফিরে আসেননি।

বৈরুতে তিনি সাংবাদিকতায় কাজ করেন এবং তিনি ১৯৬৫ সালে তার দ্বিতীয় সংকলন  **لا بحر في بيروت** *“নো সি ইন বৈরুত”* প্রকাশ করেন, বইটিতে তার নতুন ও বিস্তৃত অভিজ্ঞতার প্রভাব স্পষ্ট। এরপর তিনি সংবাদদাতা হিসেবে কাজ কররা সাথে ইউরোপ ভ্রমণ করেন এবং তার তৃতীয় সংকলন **লীল الغرباء** *“বিদেশীদের রাত্রি”  ১৯৬৬ সালে প্রকাশ করেন*, যা তার অভিজ্ঞতার প্রতিফলন ঘটায়।

তার উপর ছয় দিনের যুদ্ধ একটি প্রভাব ফেলেছিল, যেমনটি তার প্রজন্মের অনেকের উপর হয়েছিল, এটি তার বিখ্যাত প্রবন্ধ **আহমল عاري إلى لندن** *"আই ক্যারি মাই শেম টু লন্ডন" -এ* স্পষ্ট, তার পর তিনি ছয় বছর বই প্রকাশ করেনি, কিন্তু তার সাংবাদিকতা নিবন্ধ সামাজিক বাস্তবতার কাছাকাছি হয়ে ওঠে এবং তাকে জনপ্রিয় করে তোলে। সেই সময়কালে তিনি যে নিবন্ধগুলি লিখেছিলেন তা তার পরবর্তী কিছু প্রকাশনার উৎস হয়ে ওঠে।

## তথ্যসূত্র

## উৎস

লেখিকা ঘাদা আল-সাম্মানেরর অফিশিয়াল ওয়েবসাইট 

বিষয়শ্রেণী:দামেস্কের লেখক
বিষয়শ্রেণী:সিরীয় নারীবাদী
বিষয়শ্রেণী:সিরীয় মুসলিম
বিষয়শ্রেণী:জীবিত ব্যক্তি
বিষয়শ্রেণী:১৯৪২-এ জন্ম
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:বৈরুতের আমেরিকান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিরীয় সাংবাদিক
বিষয়শ্রেণী:সিরীয় নারী সাংবাদিক
বিষয়শ্রেণী:সিরীয় ঔপন্যাসিক
বিষয়শ্রেণী:২০শ শতাব্দীর সিরীয় লেখিকা
এস্থার কারস্টেনসেন

**এস্থার হেনরিয়েট কারস্টেনসেন** নে **হ্যানসেন** (১০ আগস্ট ১৮৭৩–১২ ডিসেম্বর ১৯৫৫) ছিলেন ডেনমার্কের নারী অধিকার কর্মী এবং সাময়িক পত্রিকার সম্পাদক। তিনি ড্যানিশ উইমেন্স সোসাইটির সবচেয়ে সক্রিয় সদস্যদের একজন ছিলেন, ১৯০৮ সাল থেকে এটির সাময়িক পত্রিকা সম্পাদনা করেন এবং ১৯১৩ সালে এর ভাইস-প্রেসিডেন্ট হন। পরবর্তিতে তিনি উইমেন্স সোসাইটির কোপেনহেগেন শাখার নেতৃত্ব দেন।

## প্রাথমিক জীবন এবং শিক্ষা
স্কডসবার্গে ১৮৭৩ সালের ১০ আগস্ট জন্মগ্রহণকারী এস্থার হেনরিয়েট হ্যানসেন ছিলেন ব্যবসায়ী হ্যারাল্ড আন্দ্রিয়াস হ্যানসেন (১৮৩৫-১৯০২) এবং আনা জর্জিয়ানা কেসিল ডি জোনকুইয়ারেস (১৮৪৭-১৯৪১) এর মেয়ে। কোপেনহেগেনে একটি ধনী পরিবারে বেড়ে ওঠা এস্থার হেনরিয়েট ১৮৯৩ সালে এন জাহেলে স্কুল থেকে ম্যাট্রিকুলেশন করেন। ১৮৯৭ সালে তিনি পলিটেকনিক্যাল ইনস্টিটিউটে অধ্যয়ন করেন এবং সিভিল ইঞ্জিনিয়ারিং প্রোগ্রামের প্রথম অংশের জন্য পরীক্ষা দিয়েছিলেন। তিনি তার পড়াশোনা শেষ করেননি, কারণ ১৮৯৮ সালে তার ইভান কারস্টেনসেন (১৮৭১-১৯৪৯) এর সাথে তার বিয়ে হয়ে যায়, ‍যিনি লাইফ গার্ডসের একজন অফিসারকে ছিলেন।

## কর্মজীবন
ছোটবেলা থেকেই, তার চাচাতো বোন এস্ট্রিড হেইনের মতো, কারস্টেনসেন সম্প্রদায়ের মহিলাদের মর্যাদার প্রতি বিশেষ আগ্রহ দেখিয়েছিলেন। ১৯০৬ সালে, তিনি বিধবা মহিলাদের সমর্থন করার জন্য একটি সংগঠন তৈরি করেন, কিন্তু তার বেশিরভাগ সময় ড্যানিশ উইমেন সোসাইটিতে ব্যয় করেছিলেন। ১৯০৭ সালে, তিনি অ্যাস্ট্রিড স্ট্যাম্প ফেডারসেন এর বদলি হিসেবে সমাজের ভোটাধিকার অধিকার কমিটির প্রধান হিসাবে যোগদান করেন কিন্তু ভোটাধিকারে আগ্রহী অন্যান্য নারী সংগঠনকে নারী সমাজে যোগ দেয়ার জন্য রাজি করতে ব্যর্থ হন।

তারপর থেকে, তিনি ১৯১৩ থেকে ১৯১৮ সাল পর্যন্ত সহ-সভাপতি হিসাবে দায়িত্ব পালন করে সংগঠনের একজন নেতৃস্থানীয় সদস্য হন। উপরন্তু, ১৯০৮ থেকে ১৯১৩ সাল পর্যন্ত, তিনি সোসাইটির সাময়িকী *নারী ও সমাজ* সম্পাদনা করেন, সম্পাদক হিসেবে থোরা দাউগার্ডের সাথে কাজ করেন। তিনি শুধু তাস সূক্ষ্ম সম্পাদনার দক্ষতা প্রদর্শন করেননি, তিনি নিজেই সাময়িকীটিতে একটি কার্যকর অবদানকারী হয়েছিলেন।

যদিও কারস্টেনসেন নারীর অধিকারের সকল দিক উন্নত করার জন্য জড়িত ছিলেন, তিনি বিশেষ করে বিবাহিত মহিলাদের অর্থনৈতিক স্বাধীনতার অভাবের কারণে যে নিরাপত্তাহীনতার সম্মুখীন হয়েছিলেন তা নিয়ে উদ্বিগ্ন ছিলেন। একজন প্রভাবশালী বক্তা এবং আলোচনার নেতা হিসেবে, তার আভিজাত্যপূর্ণ পদ্ধতি থাকা সত্ত্বেও তিনি লিফলেট বিতরণ বা সোসাইটির মার্গুয়েরাইট বিক্রি করতে রাস্তায় বের হওয়াসহ কাজের যেকোনো দিক নিতে সর্বদা প্রস্তুত ছিলেন।

এস্থার কারস্টেনসেন ১৯৫৫ সালের ১২ ডিসেম্বর কোপেনহেগেনে মারা যান।

## তথ্যসূত্র

বিষয়শ্রেণী:১৮৭৩-এ জন্ম
বিষয়শ্রেণী:১৯৫৫-এ মৃত্যু
বিষয়শ্রেণী:ডেনীয় নারীবাদী
বিষয়শ্রেণী:ডেনীয় ভোটাধিকার কর্মী
হলি জোন্স হত্যাকাণ্ড

**হলি মারিয়া জোন্স** (১৪ সেপ্টেম্বর ১৯৯২-১২ মে ২০০৩)  মাত্র ১০ বছর বয়সে  কানাডার অন্টারিওর টরন্টো থেকে অপহরণ ও হত্যার শিকার হন। ২০০৩ সালের ১২ ই মে, এক বন্ধুকে বাড়ি নিয়ে যাওয়ার সময় মাইকেল ব্রিয়ার তাকে অপহরণ করে যৌন নিপীড়ন করে এবং শ্বাসরোধ করে হত্যা করে। তার দেহ ছিন্নভিন্ন করার পর, ব্রিয়ার দেহাবশেষ দুটি ব্যাগে রেখে গায়েব করে দেওয়ার চেষ্টা করে। এই লক্ষ্যে সে টরন্টো হারবারে মৃতদেহ সমেত ব্যাগদুটি ডুবিয়ে দেওয়ার জন্য ব্যাগের ভিতর ভারী কিছু ব্যবহার করে। পরের দিন সকালে ব্যাগগুলি পাওয়া যায়। 

ব্রিয়ার এই অপরাধে দোষী সাব্যস্ত হয়ে স্বয়ংক্রিয় যাবজ্জীবন কারাদণ্ড পায় এবং ২০২৮ সাল পর্যন্ত সে প্যারোলের জন্য আবেদন করার যোগ্য হবে না। 

## অন্তর্ধান
১২ মে, ২০০৩ তারিখে টরন্টোর পশ্চিম প্রান্তের এলাকায় এক বন্ধুর বাড়ি হেঁটে জোন্স নিখোঁজ হয়ে যান; তার পথে ব্রিয়ারের বাড়ি ছিল। নিখোঁজ হওয়ার কয়েক ঘন্টা পরে, তার নিখোঁজ হওয়ার খবর পাওয়া যায়, যার ফলে বড় আকারের পুলিশ অনুসন্ধান এবং অ্যাম্বার অ্যালার্ট জারি করা হয়।

## আবিষ্কার এবং তদন্ত
১৩ মে, ২০০৩ তারিখে টরন্টো দ্বীপের তীরে দুটি আবর্জনার ব্যাগে জোন্সের দেহাবশেষ আবিষ্কৃত হয়। জোন্সের আশেপাশের এলাকায় হত্যার পরের সপ্তাহগুলিতে একাধিক শিশু অপহরণের চেষ্টা হয় এবং এলাকায় পুলিশের উপস্থিতি বৃদ্ধি পায়। জোন্স যে এলাকায় নিখোঁজ হয়েছিলেন সেই এলাকার সকল পুরুষের কাছ থেকে নমুনার জন্য ব্যাপক অনুসন্ধানের সময় ডিএনএ নমুনা সরবরাহ করতে অস্বীকার করার কারণে পুলিশ প্রাথমিকভাবে ব্রিয়ারকে সন্দেহ করেছিল। পুলিশ ব্রিয়ারকে নজরদারিতে রাখে, এবং একটি সোডা ক্যানে একটি তার লালা পরীক্ষা করে একটি ডিএনএ নমুনা পেয়েছিল, যা সে একটি পাবলিক জনসাধারণের আবর্জনার ক্যানের মধ্যে ফেলে দেয়। তার অ্যাপার্টমেন্টের সবুজ কার্পেট থেকে পাওয়া কার্পেট ফাইবার জোন্সের দেহাবশেষে পাওয়া তন্তুর সাথে মিলে যায়। ২০০৩ সালের ২০ শে জুন তাকে গ্রেপ্তার করা হয় এবং তার বিরুদ্ধে হত্যার অভিযোগ আনা হয়। 

## গ্রেফতার এবং প্রত্যয়
৩৫ বছর বয়সী সফ্টওয়্যার ডেভেলপার মাইকেল ব্রিয়ারের বিরুদ্ধে জোন্সের বাড়ির কাছে তার পশ্চিম প্রান্তের বাসভবনে এই হত্যার অভিযোগ আনা হয়। ১৭ জুন, ২০০৪ তারিখে ব্রিয়ার হলি জোন্সের মৃত্যুতে প্রথম ডিগ্রি হত্যার দায়স্বীকার করেন। আদালতে তিনি তার কর্মকাণ্ডকে শিশু পর্নোগ্রাফি দেখার জন্য দায়ী করেন, তার অপরাধকে "নিষ্ঠুর, অমানবিক এবং দুঃস্বপ্ন" হিসেবে বর্ণনা করেন এবং বলেন যে তিনি তার শিকারের পরিবারকে বিচারের বেদনা থেকে রক্ষা করতে চান। তিনি স্বয়ংক্রিয় যাবজ্জীবন কারাদণ্ড পায় এবং ২০২৮ সাল পর্যন্ত সে প্যারোলের জন্য আবেদন করার যোগ্য হবে না। 

## আরো দেখুন

* অপহরণের তালিকা
* সমাধান করা নিখোঁজ ব্যক্তিদের তালিকা

## তথ্যসূত্র
 

বিষয়শ্রেণী:পূর্বে নিখোঁজ ব্যক্তি
বিষয়শ্রেণী:খুনের শিকার নারী
বিষয়শ্রেণী:কানাডায় শিশু অপহরণ
বিষয়শ্রেণী:কানাডায় ধর্ষণ
বিষয়শ্রেণী:শিশুদের প্রতি সহিংসতা
বিষয়শ্রেণী:বালিকাদের প্রতি সহিংসতার ঘটনা
ওয়াহিদা খলিল

**ওয়াহিদা খলিল** , একজন ইরাকি গায়িকা ও অভিনেত্রি। যার আসল নাম **মরিয়ম আবদুল্লাহ জুমা** (১৯২৪ - ১৯৯৫), ইরাকে গান গাওয়ার পারফরম্যান্সের জন্য তিনি অনন্য। 

## জন্ম
তিনি ১৯২৮ সালে ইরাকের বসরা শহরের রিবাত আস সগির গ্রামে জন্ম গ্রহণ করেন। তার পিতা-মাতা দু’জনেই ইরাকি। ছোটকালে পিতা মৃত্যুবরণ করেন এবং মাতার তত্বাবধানে লালিতপালিত হন।

## সংগীত জীবন
তিনি অনেক দুঃখ-কষ্টের মধ্যে জীবন যাপন করেন। পিতৃহীন জীবনযাপনের যে কষ্ট সেটা জীবনে পাওয়া যায়্। সংসারের অভাব অনটনে তার সংগীতই ছিল একমাত্র উপার্জনের মাধ্যম। ১৯৪০ সালে বাগদাদে আসেন এবং সেখানে সংগীত, চারুকলাসহ বিভিন্ন বিষযয়ে পড়াশুনা ও চর্চা করা শুরু করেন। ১৯৪৮ সালে শিল্পী সাইয়েদ উম্মু কুলসুম এবং অভিনেত্রি ও গায়ক লাইলি মুরাত এবং অন্যান্যদের দ্বারা প্রভাবিত হয়ে সংগীত চর্চা শুরু করেন। তিনি সে সময়কার সংগীত শিল্পী গীতিকার, সুরুকার হাদিরি ওবায়জিজ, দাখিল হাসার প্রমুখ শিল্পীর সহযোগিতায় নেন। ১০৫০ সালে তিনি রেডিও বাগদাদে গান পরিবেশ করার সুযোগ পান এবং সবার মাঝে নিজের স্থান করে নেন। রেডিওতে তার প্রথম গান ছিল
يا يمه ذاك اهواي “ইয়া ইয়াম্মা যাকা হাওয়ায়ি অর্থ- ও নদী এটাই আমার কামানা। এ গানটির সুর করেন বিখ্যাত সুরুকার নাজিম নাঈম। তার গানে সুর প্রদান করতেন ইরাকের বিখ্যাত সুরুকার আব্বাস জামিল, মুহাম্মদ নোশি এবং অন্যান্যরা।
তিনি যখন রেডিও ইরাকে গান করেন সে সময় তার অসংখ্য গানের সিডি বের হয়। গানের এ সিডি গুলোর মধ্যে উল্লেখযোগ্য হচ্ছে-" دللول يا الولد يا أبني " অর্থ- ও বাবা ও ছেলে আমাকে পথ দেখাও। খুব অল্প সময়ের মধ্যে ওয়াহিদা খলিলের গান ইরাকের বিভিন্ন প্রান্তে ছড়িয়ে পড়ে। দোকান, বাড়ি, অফিস সবখানে তার গান বাজতে থাকে। তিনি বাগদাদের বাড়িতে বা কোন অনুষ্ঠানে গান গাওয়া শুরু করেন। তার অনুষ্ঠানে অসংখ্য মানুষ উপস্থিত হত। তিনি নিজেকে এ খ্যাতির মধ্যে না রেখে তার গান বিভিন্ন থিয়েটার, ক্লাব ও মঞ্চে পরিবেশন করা শুরু করেন। ফলে সে সময়কার বড় বড় সংগীত শিল্পগণ তার গানের প্রসংশা করতে থাকে।
সংগীত শিল্পী ওয়াহিদা খলিলের অনেক গান ইরাকিরা সংগ্রহ করতে থাকে। ইরাকি সংগীত সংঘ তার গান সংগ্রহ করে এবং এতে তারা আশ্চার্য হয়। তারা সবাই ওয়াহিদা খলিলের গান, কণ্ঠ, সাবলিল সুরের প্রসংশা করে। আর বলে এ যুগের শ্রেষ্ঠ সংগীত শিল্পী হচ্ছে ওয়াহিদা খলিল। তার সুমধুর গানের সুর আজও ইরাকের পথে প্রান্তরে, শহর-গ্রামে বাজে। মনে হয় যেন এক শিশু শিল্পী গান করছে। ১৯৬১ সালে তিনি “ফজরুল হুররিয়াত” সিনেমায় অভিনয় ও সংগীত পরিবেশন করেন। এ সিনেমায় তিনি-" هذا منو دق الباب " গানটি গান।
## মৃত্যু
১৯৯৫ সালে এই গায়িকা মারা যান।

## জনপ্রিয় গান
তার অনেক গান প্রসিদ্ধি লাভ করে তন্মধ্যে-
* أنا وخلي تسامرنة وحجينه “আনা ওয়া খালি তাসামারনা ওয়া হাজিনা।”
* لا هو جرح ويطيب “লা হুয়া জরহুন ওয়া ইয়াতলুব।”
* عليمن ياقلب تعتب عليمن “আলিমান ইয়া কলবি তা‘তাবু আলিমা”
* حرت والله بزماني “হারাত ওয়াল্লাহে বি যমানি”
* سبحانة الجمعنة “সুবহানাতাল জুমাআনা”
* هذا منو دق الباب “হাযা মানু দাক্কল বাবা”
* امس واليوم “আমসি ওয়াল ইয়াওম “
* ارد اوقف بحي الولف “উরেদু আওকাফু বি হাইয়েল উলফা”
* على بالي ابد “আলা বালি আবাদা”
* اقولك لو عواذلنا تقولك “আকুলুকা লাও আওয়াজাল না তাকুলুকা”
* بسكوت اون بسكوت “বি সুকুতি আওয়ানে বি সুকুতি”
* يمة هنا “ইয়াম্মা হুনা”
* ماني صحت “মানি সাহাত”
* جان الحي حلو بعيني “জানুল হাইয়ে হুলুবুন বি আইনে”
* اليه يحفظج يا يمة “এলাইহে ইয়াহফেজা ইয়া ইয়াম্মাহ”

## তথ্যসূত্র

বিষয়শ্রেণী:১৯৯৫-এ মৃত্যু
বিষয়শ্রেণী:১৯২৮-এ জন্ম
বিষয়শ্রেণী:বাগদাদের ব্যক্তি
ইরানে মানবাধিকার

সাম্রাজ্যিক পাহলভী রাজবংশ (১৯২৫ সাল থেকে ১৯৭৯ সাল) থেকে ইসলামী বিপ্লবের (১৯৭৯) মাধ্যমে ইসলামী প্রজাতন্ত্র ইরানের যুগ (১৯৭৯ সাল থেকে বর্তমান) পর্যন্ত, ইরানি নাগরিকদের অধিকারে সরকারি আচরণ ইরানি জনগণ, আন্তর্জাতিক মানব অধিকার কর্মী, লেখক, এনজিও ও মার্কিন যুক্তরাষ্ট্র দ্বারা সমালোচিত হয়। যদিও শাহের শাসনের অধীনে রাজতন্ত্র ব্যাপকভাবে মানবাধিকারের নজিরবিহীন নথিভুক্তির জন্য পশ্চিমা প্রহরী সংগঠনগুলি ব্যাপকভাবে আক্রমণ করেছিল, তবে পশ্চিমা প্রহরী সংগঠনগুলি আক্রমণের বিপরীতে ইসলামী প্রজাতন্ত্রের সরকার সফলতা অর্জন করেছে, যা অনেকের কাছে খারাপ বলে মনে করা হয়।

পাহলভী রাজবংশ - রেজা শাহ পাহলভী ও তার পুত্র মোহাম্মদ রেজা শাহ পাহলভীকে - কখনও কখনও "রাজকীয় একনায়কত্ব",  বা "এক ব্যক্তির শাসন",  হিসাবে বর্ণনা করা হয়েছে এবং রাজনৈতিক মতবিরোধ দমন করার জন্য গোপন পুলিশ, নির্যাতন ও ফাঁসি কার্যকর করা হয়েছে। মোহাম্মদ রেজা শাহ পাহলভীর শাসনামলে, মৃত্যুদণ্ডপ্রাপ্ত রাজনৈতিক বন্দীর সংখ্যা অনুমান ১০০ জন  এর কম থেকে ৩০০ জন পর্যন্ত।

ইসলামী প্রজাতন্ত্রের অধীনে, কারাগার ব্যবস্থা কেন্দ্রীভূত এবং ব্যাপকভাবে সম্প্রসারিত হয়েছিল, এক প্রারম্ভিক সময়ে (১৯৮১-১৯৮৫) ৭৯০০ জনেরও বেশি লোককে মৃত্যুদণ্ড দেওয়া হয়েছিল। ইসলামী প্রজাতন্ত্র সংবিধান ও আইন অনুসারে নিষেধাজ্ঞা ও শাস্তি উভয়ের জন্যই সমালোচিত হয়েছে, কিন্তু আন্তর্জাতিক মানবাধিকার মানদণ্ড নয় (অপরাধের জন্য কঠোর শাস্তি, শিকারহীন অপরাধের শাস্তি, বাক ও সংবাদপত্রের স্বাধীনতার উপর বিধিনিষেধ, ধর্ম ও ইত্যাদির স্বাধীনতার উপর নিষেধাজ্ঞা); এবং "বিচারবহির্ভূত" ক্রিয়াকলাপের জন্য যা অনুসরণ যোগ্য না, যেমন সংবাদপত্রের অফিসে অগ্নিসংযোগ ও মারধর, নির্যাতন, ধর্ষণ, এবং রাজনৈতিক বন্দি ও অসন্তুষ্ট/বেসামরিক লোকদের বিচার ছাড়াই হত্যা।

## পাহলভী রাজবংশ (১৯২৫ সাল থেকে ১৯৭৯ সাল)
পাহলভী রাজবংশের সময় ইরানের সরকার ইম্পেরিয়াল স্টেট অব ইরান ১৯২৫ সাল থেকে ১৯৭৯ সাল পর্যন্ত স্থায়ী ছিল। এক ইতিহাস অনুসারে, পাহলভী শাসনামলে বন্দীদের নির্যাতন ও অপব্যবহারের ব্যবহার বিভিন্ন সময়ে পরিবর্তিত হয়েছিল, 

### রেজা শাহ যুগ
রেজা শাহের শাসনকাল কর্তৃত্ববাদী ও একনায়কতান্ত্রিক ছিল, সেই সময়ে স্বৈরাচারী সরকার ও স্বৈরশাসন উক্ত অঞ্চল ও বিশ্বে প্রচলিত ছিল। রেজা শাহের অধীনে সংবাদপত্রের স্বাধীনতা, শ্রমিকদের অধিকার এবং রাজনৈতিক স্বাধীনতা সীমাবদ্ধ ছিল। স্বাধীন সংবাদপত্র বন্ধ করা হয়েছিল, রাজনৈতিক দলগুলিএমনকি অনুগত রিভাইভাল পার্টিনিষিদ্ধ করা হয়েছিল। সরকার ১৯২৭ সালে সমস্ত ট্রেড ইউনিয়ন নিষিদ্ধ করে এবং ১৯২৯ সাল থেকে ১৯৩২ সালের মধ্যে ১৫০ জন শ্রমিক সংগঠককে গ্রেফতার করে। 

## তথ্যসূত্র


বিষয়শ্রেণী:দেশ অনুযায়ী মানবাধিকার
বিষয়শ্রেণী:ইরানে নারী অধিকার
বিষয়শ্রেণী:ইসলামি প্রজাতন্ত্রী ইরানের ইতিহাস
সাকিনা আখুন্দজাদাহ

**সাকিনা মির্জা হেইবাত কিজি আখুন্দজাদাহ** ( ) (১৮৬৫- ১৯২৭) ছিলেন একজন আজারবাইজানি নাট্যকার। তিনি আজারবাইজানি সাহিত্যে প্রথম পরিচিত মহিলা নাট্যকার এবং নাট্যনির্মাতা  ছিলেন। 

## জীবন এবং অবদান
সাকিনা আখুন্দজাদাহ তার বাবা দ্বারা বাড়িতে পড়াশোনা করেছিলেন। তার বাবা ফাদা ছদ্মনামে কবিতা লিখতেন। পরবর্তীতে কুবায় ধর্মনিরপেক্ষ শিক্ষা প্রতিষ্ঠার তার প্রচেষ্টা এক মর্মান্তিক উপায়ে শেষ হয়: ধর্মান্ধরা আখুন্দজাদাহের স্বামীকে হত্যা করে প্রতিশোধ নেয় তিনি নিজে বাকু (আজারবাইজানের বর্তমান রাজধানী) পালিয়ে যান, যেখানে তিনি ১৯০১ সালে প্রতিষ্ঠিত সম্রাজ্ঞী আলেকজান্দ্রা রাশিয়ান মুসলিম বোর্ডিং স্কুল ফর গার্লস-এর প্রথম শিক্ষকদের একজন হন, যেখানে তিনি আজেরি, সাহিত্য এবং ধর্মীয় অধ্যয়ন পড়াতেন। এটি একটি গুরুত্বপূর্ণ নিয়োগ ছিল কারণ বিদ্যালয়টি সমগ্র রুশ সাম্রাজ্যের মুসলিম মেয়েদের জন্য প্রথম ধর্মনিরপেক্ষ বিদ্যালয় ছিল। এটি কেবল মাত্র আজেরি তেল ম্যাগনেট জেইনাল আবদিন তাঘিয়েভ অর্থায়ন করার কারণে খোলা হয়েছিল, এবং বলা হয় যে তিনি জারিনা আলেকজান্দ্রাকে একটি চিঠি লেখার পরে বিদ্যালয়ের নামকরণ করা হয়েছিল। স্থানীয় থিয়েটারটিও তাঘিয়েভ দ্বারা অর্থায়ন করা হয়েছিল।

তিনি নাট্যকার হিসাবে তার কর্মজীবন শুরু করেছিলেন সেই স্কুলে একটি নাটক ক্লাব প্রতিষ্ঠা করার পর এবং তার নাটকগুলোকে শিক্ষার্থীদের মঞ্চে অভিনয়ের উপযোগী করে তোলার পর। ১৯০৪ সালে প্রথমবারের মতো এলমিন মানফাতি ("বিজ্ঞানের সুবিধা") শিরোনামে তার প্রথম নাটক মঞ্চস্থ হয়। সফল অভিনয়ে উৎসাহিত হয়ে আখুন্দজাদাহ আরো নাটক লিখতে যান; তাদের মধ্যে,*হাগ সোজ আজি ওলার* ("ট্রুথ হার্টস") এবং *গ্যালিন ভ্যা গাইনা* ("পুত্রবধূ এবং শাশুড়ি")। এটি পরিবর্তনের সময় ছিল। ১৯০১ সালে বাকুতে প্রথম মহিলা অভিনেত্রীদের পর্দা ছাড়াই উপস্থিত হতে দেখেছিলেন। জারবাদী সরকারের আরো উদার দৃষ্টিভঙ্গি অনুসরণ করে, ১৯১১ সালে নারীদের দ্বারা এবং তাদের জন্য লেখা প্রথম ম্যাগাজিনের মতো স্বাধীনতা দেখা যায়। সাকিনাকে প্রথম নারীবাদী নাট্যকার হিসেবে স্বীকৃতি দেওয়ার কথা ছিল, তার অনেক নাটকের সাথে আজেরি নারীদের দুর্দশা নিয়ে কাজ করে।

১৯১১ সালে হুসেইন আরবলিনস্কি আখুন্দজাদাহের নামিক কেমালের নাটক জাভালি চুইজুক (আজেরিতে বাখতসিজ উশাগ, "দ্য কনজারবল কিড") এর রিমেক মঞ্চস্থ করেন, যা শীঘ্রই ককেশাসের বাইরে শৌখিন প্রেক্ষাগৃহে পরিবেশিত হতে শুরু করে। তিনি ১৯১৯ সালে মৃত্যুর আগ পর্যন্ত আরবলিনস্কির সাথে কাজ চালিয়ে যান, পাশাপাশি ১৯১৭-১৯২২ সালে আব্বাস মির্জা শরীফজাদাহের সাথেও কাজ করেন। অবশেষে ১৯১৭ সালে বাকুর তাঘিয়েভ থিয়েটারে (আজকাল আজারবাইজান স্টেট থিয়েটার অফ মিউজিক্যাল কমেডি) আখুন্দজাদাহের জুলমুন নাতিজাসি ("মন্দের পরিণতি"; লেও ডেলিবেসের অপেরা লাকমে অবলম্বনে) মঞ্চস্থ হয়। অভিনয়টি একটি দুর্দান্ত সাফল্য ছিল এবং আখুন্দজাদাহকে বিপুল খ্যাতি এনে দেয়। যার ফলে তিনি ইতিহাসের প্রথম মহিলা আজেরি নাট্যকার হিসাবে স্বীকৃত হন।

সাকিনা আখুন্দজাদাহ কথাসাহিত্য লেখার জন্যও পরিচিত ছিলেন। ১৯১৮ সালে তিনি তার উপন্যাস *শাহজাদে আবুলফাজ বা রানা খানিম* প্রকাশ করেন। উপন্যাসটিতে ২৬০ টি হেমাইস্টিজ নিয়ে গঠিত কাব্যিক শ্লোকও ছিল।

## তথ্যসূত্র
 

বিষয়শ্রেণী:আজারবাইজানি নারীবাদী
বিষয়শ্রেণী:১৯২৭-এ মৃত্যু
বিষয়শ্রেণী:১৮৬৫-এ জন্ম
বিষয়শ্রেণী:আজারবাইজানি শিক্ষাবিদ
রেভিতাল সুইদ

**রেভিতাল সুইদ** (  জন্ম ১৭ আগস্ট ১৯৬৭) হচ্ছেন  একজন ইজরায়েলি ফৌজদারি প্রতিরক্ষা বিষয়ক আইনজীবী এবং উল্লেখযোগ্য নারী রাজনীতিবিদ। তিনি ইসরায়েলের জায়নবাদী ইউনিয়নের একজন সদস্য হিসেবে সেই দেশের আইনসভা নেসেটের সদস্য হিসেবে দায়িত্ব পালন করেছেন। বর্তমানে তিনি ইসরায়েলী লেবার পার্টির সদস্য হিসেবে নেসেটে দায়িত্ব পালন করছেন।

## জীবনী
রেভিতাল সুইদ ইসরায়েলের উত্তরাঞ্চলীয় শ্যারন অঞ্চলের হাইফা জেলার হাদেরা শহরে জন্মগ্রহণ করেন। তার পিতার নাম ইয়োসেফ কাস্তেল এবং মায়ের নাম ব্রুরিয়া কাস্তেল। যদিও বিয়ের আগে তার মায়ের নাম ছিল ব্রুরিয়া মাইমন। তার বাবা ইজরায়েলে লিবিয়ার থেকে আসা ইহুদি অভিবাসী ছিলেন এবং তার মা ছিলেন জেরুজালেমের বাসিন্দা ইহুদি সেফার্দি পরিবারের বংশধর। এই পরিবারটি হাদেরা শহর প্রতিষ্ঠায় অংশ নিয়েছিল। তিনি ইসরায়েলের রাজধানী তেল আবিভে অবশিত বার-ইলান বিশ্ববিদ্যালয় থেকে আইন বিষয়ে স্নাতক ও স্নাতকোত্তর ডিগ্রি সম্পন্ন করেন। পরে তিনি তেল আভিভ জেলার অ্যাটর্নি অফিসের ফৌজদারি বিভাগে শিক্ষানবিশ বা ইন্টার্ন হিসেবে যোগদান করেন। বেশ কয়েক বছর ধরে তিনি ইসরায়েলের উত্তরাঞ্চলীয় শহর নেতানিয়ায় অ্যাটর্নি হিসাবে কাজ করেছিলেন। ১৯৯৪ সালে তিনি হাদেরার হিল্লেল ইয়াফে মেডিকেল সেন্টারের জেনারেল কাউন্সেল হিসেবে বেশ কয়েক মাস দায়িত্ব পালন করেন। একই বছরে তিনি একটি স্বাধীন আইন ফার্ম প্রতিষ্ঠা করেন। এই আইন সংস্থার মক্কেলদের মধ্যে ছিল বহুল আলোচিত আবুতবুল পরিবার। এই পরিবারটি ইজরায়েলি মাফিয়াদের সদস্য।

২০০৮ সালে মাত্র ৪ বছর বয়সী শিশু রোজ পিজেমকে হত্যার দায়ে আটক হওয়া রনি রন এবং মারি-শার্লট পিজেমের  বিচারের সময় তিনি তাদের রক্ষার উদ্দেশ্যে নিযুক্ত অ্যাটর্নি হিসেবে কুখ্যাতি অর্জন করেন। এসময় তিনি হত্যাকারীদের পক্ষে আদালতে সওয়াল করার জন্য ব্যাপক নিন্দিত হন।

সুইড ইসরায়েল বার অ্যাসোসিয়েশনের তেল আবিব জেলার অপরাধ বিষয়ক বিভাগের চেয়ারম্যান। তিনি শাআরেই মিশপত কলেজের একজন সহকারী অধ্যাপক এবং ফৌজদারি আইনের বিষয়ে প্রাইভেট কোম্পানির পরামর্শদাতা হিসেবে কাজ করেন।

লেবার পার্টির সদস্য হিসেবে তিনি ২০১৫ সালের নেসেট নির্বাচনের জন্য জায়নিস্ট ইউনিয়নের তালিকার চৌদ্দতম স্লটে নির্বাচিত হয়েছিলেন।

একজন পর্যবেক্ষণকারী ইহুদি রেভিতাল সুইদ চার সন্তানের জননী। তিনি বর্তমানে রা'আনানাতে থাকেন। তিনি একজন ধর্মীয় নারীবাদী।

## তথ্যসূত্র

## বহিঃসংযোগ
* 

বিষয়শ্রেণী:ইসরায়েলি শ্রমিক দলের রাজনীতিবিদ
বিষয়শ্রেণী:ইসরায়েলি ইহুদি
বিষয়শ্রেণী:ইসরায়েলি নারীবাদী
বিষয়শ্রেণী:জীবিত ব্যক্তি
বিষয়শ্রেণী:১৯৬৭-এ জন্ম
বিষয়শ্রেণী:২১শ শতাব্দীর ইসরায়েলি নারী রাজনীতিবিদ
বিষয়শ্রেণী:ইহুদি নারীবাদী
বিষয়শ্রেণী:ইহুদি ইসরায়েলি রাজনীতিবিদ
বিষয়শ্রেণী:নেসেটের ডেপুটি স্পিকার
বিষয়শ্রেণী:নেসেটের সদস্য ২০১৫-২০১৯
বিষয়শ্রেণী:নেসেটের সদস্য ২০১৯-২০২০
বিষয়শ্রেণী:নেসেটের নারী সদস্য
বিষয়শ্রেণী:জায়োনিস্ট ইউনিয়নের রাজনীতিবিদ
বিষয়শ্রেণী:ইহুদি নারী রাজনীতিবিদ
বিষয়শ্রেণী:ইসরায়েলি নারী আইনজীবী
বিষয়শ্রেণী:বার-ইলান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রা'আনানার ব্যক্তি
বিষয়শ্রেণী:২১শ শতাব্দীর নারী আইনজীবী
বারবারা বার্নস হত্যাকাণ্ড

**বারবারা অ্যান বার্নস** বারবারা অ্যান বার্নেস একজন আমেরিকান স্কুলছাত্রী ছিলেন যাকে ১৯৯৫ সালের ডিসেম্বরে তেরো বছর বয়সে হত্যা করা হয়েছিল। মামলাটি আজ পর্যন্ত অমীমাংসিত রয়েছে। অনেকে অনুমান করেছেন যে তার চাচা তার মৃত্যুর জন্য দায়ী হতে পারে, কিন্তু অন্যরা বিশ্বাস করেন যে এই অপরাধটি এলাকার স্থানীয় কেউ করেছে। সাংবাদিক জেমস রেনার তার তত্ত্ব প্রকাশ করেছে যে এই মামলাটি টিনা হারমন, ক্রিস্টা হ্যারিসন, ডেবোরা কায়ে "ডেবি" স্মিথ এবং অ্যামি মিহালজেভিচের হত্যার সাথে যুক্ত হতে পারে।

## পটভূমি
বার্নেসকে একজন মৃদুভাষী মেয়ে হিসেবে বর্ণনা করা হয়েছিল। সে স্কুলে ভাল ফলাফল করত। সে নিকটবর্তী হার্ডিং মিডল স্কুলে অষ্টম শ্রেণীতে পড়াশোনা করেছিলেন। তার বাড়ি এবং তার স্কুলের মধ্যে অল্প দূরত্বের কারণে, তিনি প্রতিদিন অন্যান্য অনেক শিক্ষার্থীর সাথে বিদ্যালয় থেকে আসা-যাওয়া করতেন। ১৯৮৯ সালে দুর্বৃত্তরা তার বাবাকে গুলি করে হত্যা করে। এই ঘটনা তাকে এমনভাবে প্রভাবিত করেছিল যে, তার ব্যক্তিত্ব পরিবর্তিত হয়ে যায়।

## অন্তর্ধান এবং হত্যা
একজন সহপাঠী রিপোর্ট করেছে যে বার্নেস তার শহর স্টেউবেনভিল, ওহাইওতে স্কুলে যাচ্ছিলেন যখন তাকে ৭ ডিসেম্বর, ১৯৯৫ সালে অপহরণ করা হয়। তিনি ঘরে ফিরে না আসার কারণে তাকে রাজ্যব্যাপী অনুসন্ধান সহ একটি তদন্ত শুরু হয়। ১৯৯৬ সালের ২২ শে ফেব্রুয়ারি, সার্ভেয়াররা নামক একটি নদীখাতে তার দেহাবশেষ আবিষ্কার করে এবং মৃত্যুর কারণ পরীক্ষকরা নির্ধারণ করেন যে তাকে শ্বাসরোধ করে হত্যা করা হয়েছে। হত্যার আগে তাকে ধর্ষণও করা হয়েছিল।

## তদন্ত
যদিও তার লাশ তার চাচা লুই বয়েসের সম্পত্তির কাছাকাছি আবিষ্কৃত হয়েছিল, তবুও তার বিরুদ্ধে হত্যার অভিযোগ আনা হয়নি। বারবারার হত্যার বিষয়ে তিনি পলিগ্রাফ পরীক্ষায় উত্তীর্ণ হননি বলে বয়েস সন্দেহের মধ্যে রয়েছেন।

বয়সের এক বন্ধু প্রকাশ করেছেন যে এই হত্যার সাথে তার কাকার কোন সম্পর্ক থাকার সম্ভাবনা নেই। তিনি বলেন, তার আত্মীয়ের কোন সন্তানের ক্ষতি হওয়ার সম্ভাবনা নেই। তবে, একই ব্যক্তিকে পুলিশ সন্দেহ করেছিল যে সে তার বাবার হত্যার ঘটনায় কয়েক বছর আগে ভূমিকা পালন করেছিল। অন্যান্য সূত্রগুলির মধ্যে রয়েছে ফ্লোরিডার এক ব্যক্তি, যিনি বারবারা বার্নেসকে অপহৃত হওয়ার সময় স্টেউবেনভিলে উপস্থিত শিশুদের অপহরণের দায়ে দোষী সাব্যস্ত হয়েছিলেন। যদিও পুলিশ বিভাগের কিছু সদস্য সন্দিহান, এই তত্ত্বকে সমর্থন করে যে তাকে এলাকার স্থানীয় কেউ হত্যা করে থাকতে পারে।

## আরো দেখুন
* রহস্যজনকভাবে অদৃশ্য হওয়া ব্যক্তিদের তালিকা

## তথ্যসূত্র

## বহিঃসংযোগ

* 

বিষয়শ্রেণী:১৯৯৫-এ মার্কিন যুক্তরাষ্ট্রে খুন
বিষয়শ্রেণী:পূর্বে নিখোঁজ ব্যক্তি
বিষয়শ্রেণী:মার্কিন যুক্তরাষ্ট্রে ধর্ষণ
বিষয়শ্রেণী:ওহাইওতে অমীমাংসিত খুন
বিষয়শ্রেণী:শিশুদের প্রতি সহিংসতা
বিষয়শ্রেণী:বালিকাদের প্রতি সহিংসতার ঘটনা
বিষয়শ্রেণী:খুনের শিকার নারী
তুরস্কে নারী

থাম্ব|এটি ২৯ জুলাই ২০১৭ সালে তুরস্কে নারী আন্দলনের ছবি।
**তুরস্কে নারী** হল তুরস্কে থাকেন বা তুরস্ক থেকে আসেন এমন মহিলাদের বিষয়ক নিবন্ধ। তুরস্ক ১৯৩০ সালে (১৯৩৪ সালে দেশব্যাপী) স্থানীয়ভাবে নির্বাচন ও নির্বাচিত হওয়ার অধিকার সহ নারীদের পূর্ণ রাজনৈতিক অধিকার প্রদান করে। মোস্তফা কামাল আতাতুর্ক কর্তৃক প্রদত্ত অধিকারের মাধ্যমে তুর্কি মহিলারা ফ্রান্স, ইতালি ও গ্রীসের মতো অনেক ইউরোপীয় দেশের মহিলাদের আগে নির্বাচন ও নির্বাচিত হওয়ার অধিকার অর্জন করেছিলেন। তুর্কি সংবিধানের অনুচ্ছেদ ১০ লিঙ্গের ভিত্তিতে রাষ্ট্রীয় বা ব্যক্তিগত যে কোন বৈষম্য নিষিদ্ধ করে। এটিই প্রথম দেশ যেখানে একজন নারীকে তার সাংবিধানিক আদালতের প্রেসিডেন্ট হিসেবে নিয়োগ দেওয়া হয়ে। তুর্কি সংবিধানের ৪১ নং অনুচ্ছেদে বলা হয়েছে যে পরিবার "স্বামী-স্ত্রীদের মধ্যে সমতার উপর ভিত্তি করে"।

উসমানীয় সাম্রাজ্যের পতনের সময় ১৯ শতকে তুর্কি নারীবাদী আন্দোলন শুরু হয়েছিল, যখন ১৯০৮ সালে অটোমান কল্যাণ সংস্থা প্রতিষ্ঠিত হয়েছিল। মোস্তফা কামাল আতাতুর্ক প্রশাসন কর্তৃক তুরস্ক প্রজাতন্ত্র ঘোষণার পর লিঙ্গ সমতার আদর্শ গ্রহণ করা হয়, যার আধুনিকীকরণ সংস্কারের মধ্যে বহুবিবাহের উপর নিষেধাজ্ঞা এবং ১৯৩০ সালের মধ্যে তুর্কি মহিলাদের পূর্ণ রাজনৈতিক অধিকারের বিধান অন্তর্ভুক্ত ছিল।

তুরস্কে নারীরা ধর্ষণ ও সম্মান রক্ষার্থে হত্যার শিকার হতে থাকে, বিশেষ করে তুর্কির কুর্দিস্তানে, যেখানে নারীর বিরুদ্ধে সবচেয়ে বেশি অপরাধ সংঘটিত হয়।  পণ্ডিতদের গবেষণা  ও সরকারি সংস্থা  তুরস্কের জনগণের পাশাপাশি তুর্কি প্রবাসীদের মধ্যে ব্যাপক গার্হস্থ্য সহিংসতার ইঙ্গিত দেয়। তুরস্ক পুরুষতান্ত্রিক সমাজ হওয়া সত্ত্বেও, তুর্কি মহিলাদের জনজীবন ও সক্রিয়তায় জড়িত থাকার অনেক ঐতিহাসিক উদাহরণ রয়েছে।

তুরস্কে নারীরা কর্মসংস্থানে এবং কিছু অঞ্চলে শিক্ষার ক্ষেত্রে উল্লেখযোগ্য বৈষম্যের সম্মুখীন হয়। শ্রমশক্তিতে তুর্কি নারীদের অংশগ্রহণ ইউরোপীয় ইউনিয়নের গড়ের অর্ধেকেরও কম এবং যখন নারী সাক্ষরতার উন্নয়নে বেশ কয়েকটি অভিযান সফলভাবে পরিচালিত হয়েছে, তখনও মাধ্যমিক শিক্ষায় লিঙ্গগত পার্থক্য রয়েছে। তুরস্কেও বাল্যবিবাহের বহু ঘটনা রয়েছে, প্রথাটি বিশেষ করে দেশের পূর্ব ও মধ্য অঞ্চলে ব্যাপকভাবে প্রচলিত।

তুরস্কের ২০১৮ সালে বিশ্ব অর্থনৈতিক ফোরামের লিঙ্গ ব্যবধান সূচকে ১৪৯ টি দেশের মধ্যে অবস্থান ১৩০ তম অর্জন করে। 

## আইনগত অধিকার

তুরস্ক ১৯৪৫ সাল থেকে নারীর বিরুদ্ধে বৈষম্যের সকল প্রকার বিলোপ সংক্রান্ত কনভেনশনের পাশাপাশি ২০০২ সাল থেকে তার ঐচ্ছিক প্রটোকলের অংশীদার।

## তথ্যসূত্র

## বহিঃসংযোগ

* Kadının İnsan Hakları — Women for Women's Human Rights (English website)
* KAGIDER — Women Entrepreneurs Association of Turkey
* KA.DER – Kadın Adayları Destekleme Derneği — Association for the Support of Women Candidates (English website) 
* Uçan Süpürge – Kadın Haber Sitesi — Flying Broom – Women News Site (English website) 
* Foundation for the Support of Women’s Work

বিষয়শ্রেণী:দেশ অনুযায়ী নারী
সাইজা নবারাউই

**সাইজা নবারাউই,** ( ) (জন্ম **জয়নাব মোহাম্মদ মুরাদ নবারাউই,**   ),(১৮৯৭-১৯৮৫) ছিলেন  প্যারিসে শিক্ষা গ্রহণকারী একজন মিশরীয় সাংবাদিক। শেষ পর্যন্ত তিনি *ল'ইজিপ্টিয়েন* ম্যাগাজিনের শীর্ষস্থানীয় সাংবাদিক হন।

## প্রাথমিক জীবন
সাইজা নবারাউই বা সিজা নাব্রাউই মূলত জয়নাব মোহামেদ মুরাদ নাব্রাউই নামে মিশরের দাকাহলিয়া গভর্নরেটের নাবারুহ এলাকার একটি পরিবারে জন্মগ্রহণ করেন। তিনি মিশরের বিশিষ্ট চিকিৎসক ইব্রাহিম নবারাউইর আত্মীয়।  তাকে দূর সম্পর্কের আত্মীয় আদিলা নবারাভি দত্তক নিয়েছিলেন এবং শিক্ষার জন্য তাকে প্যারিসে নিয়ে যাওয়া হয়েছিল।

তিনি ভার্সাইসের একটি কনভেন্ট স্কুলে পড়াশোনা করেন এবং অবশেষে প্যারিসের সেন্ট জার্মেইন ডেস প্রেস ইনস্টিটিউটে পড়াশোনা করেন। তাকে মিশরে ফেরত পাঠানো হয় কিন্তু আলেকজান্দ্রিয়ার লেস ডেমস ডি সিওন স্কুল নামক একটি ফরাসি স্কুলে তার শিক্ষা অব্যাহত রাখে। যখন তার পালক মা আত্মহত্যা করেন, তখন তার আসল পিতামাতা নবারাউইকে মুহাম্মদ মুরাদ এবং তার  ফাতমা হানিম দাবি করেন। তিনি তাদের প্রত্যাখ্যান করেছিলেন এবং পরিবর্তে তার মাতামহের সাথে থাকতেন। তার পালক মায়ের বন্ধু হুদা শারাভি অবশেষে তার কৈশোরের প্রথম দিকে নবারাউইর প্রতি আগ্রহ প্রকাশ করেন এবং তাকে একজন শক্তিশালী ইচ্ছার মহিলা কর্মী হতে সহায়তা করেন। [2] 

## পরবর্তী জীবন
সাইজা নবারাউইর  জীবনে একটি বড় ধরনের অবাধ্যতার ঘটনা ঘটে যখন তিনি পর্দা এবং হেডস্কার্ফের বিরুদ্ধে লড়াই করেছিলেন যা অনেক মহিলার উপর চাপিয়ে দেওয়া হয়েছিল। ১৯২৩ সালে রোমে আন্তর্জাতিক নারী ভোটাধিকার জোটের সম্মেলন থেকে ফিরে এসে তিনি এবং শা'রাউই একটি পাবলিক ট্রেন স্টেশনে তাদের পর্দা এবং হেডস্কার্ফ খুলে ফেলেন।

তিনি ১৯২৫ সালের মার্চমাসে সংসদের তৃতীয় সমাবর্তন থেকে বাদ পড়ার বিষয়েও তার 'ডাবল স্ট্যান্ডার্ড' প্রবন্ধে লিখেছিলেন। তার লেখায় তিনি উল্লেখ করেছেন যে কীভাবে মিশরের স্বাধীনতা সম্পর্কিত সংসদে তাকে ভর্তি হতে দেওয়া হয়নি। তিনি উল্লেখ করেছেন যে কীভাবে গুরুত্বপূর্ণ কর্মকর্তাদের স্ত্রীদের একটি সফল সংবাদপত্রের সম্পাদক নয় বরং শ্রোতাদের মধ্যে অন্তর্ভুক্ত করা হয়েছিল। তার মজাদার বিদ্রুপ এবং স্পষ্টকথা নবারাউইকে দুর্দান্ত সম্পাদক এবং নারীবাদী করে তুলেছিল।

## ক্যারিয়ার

### মিশরীয় নারীবাদী ইউনিয়ন
নবারাউই এবং শারাভি মিশরীয় নারীবাদী ইউনিয়নের প্রতিষ্ঠাতা ছিলেন যারা মিশরীয় নারীদের রাজনৈতিক অধিকারের আহ্বান জানান। এটি ইপিইউ-এর ম্যাগাজিন *ল'ইজিপ্টিয়েন* প্রকাশ করে, যা নবারাউই সম্পাদনা করেছিলেন। তিনি মহিলাদের জনপ্রিয় প্রতিরোধ কমিটিও প্রতিষ্ঠা করেছিলেন। নবারাউই নারীবাদী সক্রিয়তার জন্য তার জীবন উৎসর্গ করেছিলেন এবং আন্তর্জাতিক নারীবাদী সম্মেলনে অংশ নিয়েছিলেন এবং লিঙ্গ সমতার বিষয়ে ব্যাপকভাবে কথা বলেছিলেন।

তিনি প্রথম পূর্বাঞ্চলীয় মহিলা কংগ্রেসের ব্যবস্থা করার প্রয়োজনীয়তার আহ্বান জানান। তার ডাকে সাড়া দিয়েছিলেন  নুর হামাদা, যিনি ১৯৩০ সালে দামাস্কাস-এ এটির ব্যবস্থা করেছিলেন।

নবারাউইর অন্যতম পরামর্শদাতা সা'দ জাঘলুল পর্দার ফ্যাশনকে এমনভাবে বিবেচনা করেছিলেন যা প্রকৃত আবরণের জন্য অপ্রচলিত ছিল। এটি কেবল মুখ ঢাকতে ডিজাইন করা একটি স্কার্ফ এর মতো ব্যবহৃত হয়েছিল। তার মতামতে নবারাউই যে পর্দা থেকে কোন আবরণে অংশ নিয়েছিলেন তার বিবর্তন বর্ণনা করা হয়েছে।

## তথ্যসূত্র

 
বিষয়শ্রেণী:২০শ শতাব্দীর সাংবাদিক
বিষয়শ্রেণী:কায়রোর ব্যক্তি
বিষয়শ্রেণী:মিশরীয় নারীবাদী
বিষয়শ্রেণী:মিশরীয় সাংবাদিক
বিষয়শ্রেণী:মিশরীয় লেখক
বিষয়শ্রেণী:১৯৮৫-এ মৃত্যু
বিষয়শ্রেণী:১৮৯৭-এ জন্ম
বিষয়শ্রেণী:মিশরীয় বিপ্লবী
শেন চং মামলা

**শেন চোং মামলা** (), যাকে **পিপিং ধর্ষণ মামলাও** বলা হয়, ১৯৪৬ সালের একটি ধর্ষণ মামলা ছিল যা চীন প্রজাতন্ত্রে দেশব্যাপী আমেরিকান বিরোধী আন্দোলনের সূত্রপাত করেছিল। এটি চীনে অবস্থানরত মার্কিন যুক্তরাষ্ট্রের মেরিনদের ("চায়না মেরিনস") পিকিং (বেইজিং)-এ একটি চীনা বিশ্ববিদ্যালয়ের ছাত্রীকে ধর্ষণের অভিযোগে জড়িত ছিল।

## মামলা
১৯৪৬ সালের ক্রিসমাসের প্রাক্কালে মার্কিন মেরিন কর্পোরাল উইলিয়াম গাইথার পিয়ারসন এবং ব্যক্তিগত ওয়ারেন টি প্রিচার্ড পিকিং বিশ্ববিদ্যালয়ের ছাত্রী শেন চংকে বাড়ি ফেরার পথে থামিয়ে দিয়ে তাকে জোর করে পেইপিং পোলো ফিল্ডে নিয়ে যান। নিকটবর্তী মেরামতের দোকানের একজন মেকানিক প্রথমে তার সমবয়সীদের কাছে, তারপর পুলিশের কাছে কাঁদতে কাঁদতে মেয়েটিকে মাঠে টেনে নিয়ে যাওয়ার কথা জানায়। সৈন্যরা যখন হস্তক্ষেপ করার চেষ্টা করেছিল তখন মেকানিকরা তাড়িয়ে দিয়েছিল, এমনকি দ্বিতীয় প্রচেষ্টায় একজন পুলিশ সদস্যও ছিল। যখন একজন ঊর্ধ্বতন কর্মকর্তা ঘটনাস্থলে পৌঁছান, প্রিচার্ড ইতোমধ্যে চলে গিয়েছিল। পরে পিয়ার্সনকে ধর্ষণের দায়ে লেফটেন্যান্ট কর্নেল পল ফিটজেরাল্ডের নেতৃত্বে মার্কিন মেরিন কোর্ট দোষী সাব্যস্ত করে, কিন্তু অপর্যাপ্ত প্রমাণের জন্য মার্কিন নৌবাহিনী বিভাগ এই রায় টি বাতিল করে দেয়।

## জনমনে ক্ষোভ
পিয়ারসন এবং মার্কিন কনস্যুলার কর্মকর্তা মার্ল মাইরেস দাবি করেছিলেন যে শেন চোং একজন পতিতা, এবং এই ধরনের দাবি জনসাধারণের ক্ষোভের কারণ হয়েছিল। শেন চোং শেন বাওজেন এবং লিন জেশুর একটি অভিজাত পরিবার থেকে এসেছেন এবং চীনের সবচেয়ে মর্যাদাপূর্ণ বিশ্ববিদ্যালয়ে পড়াশোনা করছিলেন। এইভাবে তিনি একজন পতিতা ছিলেন বলে দাবি করা কে আঘাতের অপমান যোগ করা হিসাবে দেখা হয়েছিল। মার্কিন প্রচার মাধ্যমে নির্বাচিত প্রতিবেদন এবং পরে সৈন্যদের খালাস দেওয়া চীনে আমেরিকান সামরিক উপস্থিতির বিরুদ্ধে তৎকালীন চীনা জনগণের ক্ষোভকে আরও ইন্ধন যোগায়।

শুধুমাত্র ১৯৪৭ সালের ফেব্রুয়ারিতে, পুলিশ হাজার হাজার ধর্ষণ মামলার বিক্ষোভকারীদের গ্রেফতার করে। চীনের প্রজাতন্ত্রের কর্মকাণ্ডের সরকার ছাত্র ও বুদ্ধিজীবীদের বিচ্ছিন্ন করে এবং কমিউনিস্টদের কাছাকাছি ঠেলে দেয়, যারা বিক্ষোভে অগ্রণী ভূমিকা পালন করেছিল। 

## পরে
তীব্র প্রচারের কারণে শেন চং পিকিং বিশ্ববিদ্যালয়ে পড়াশোনা চালিয়ে যেতে পারেননি। তিনি তার নাম পরিবর্তন করে শেন জুন (沈峻) করেন এবং পরে সাংহাইয়ের ফুদান বিশ্ববিদ্যালয়ে ভর্তি হন। রাশিয়ান ডিগ্রী অর্জনের পর, তিনি কয়েক দশক ধরে বেইজিং ভিত্তিক ফরেন ল্যাঙ্গুয়েজ প্রেসে কাজ করেন। তিনি প্রখ্যাত চীনা কার্টুনিস্ট ডিং কংকে বিয়ে করেন। তার জীবনের বেশিরভাগ সময় জনগণ শেন চং এর অবস্থান সম্পর্কে অজ্ঞাত ছিল। ২০১২ সালে এক সাংবাদিকের সাথে এক সাক্ষাৎকারে শেন জুন অবশেষে প্রকাশ করেন যে তিনি শেন চং; তিনি একটি ষড়যন্ত্র তত্ত্বকেও অস্বীকার করেছিলেন যে তিনি একটি আন্তর্জাতিক ঘটনা উস্কে দেওয়ার জন্য কমিউনিস্টদের সাথে সহযোগিতা করছেন। তিনি বলেছিলেন যে তিনি ঘটনার প্রায় এক দশক পরে ১৯৫৬ সালে দলে যোগ দিয়েছিলেন। শেন ১১ ডিসেম্বরে ২০১৪ তারিখে ৮৭ বছর বয়সে  বেইজিংয়ে ফুসফুসের ক্যান্সারে মারা যান।

উইলিয়াম গাইথার পিয়ারসন ২০০১ সালে মারা যায় এবং দক্ষিণ ক্যারোলিনার সুমটারের টেম্পল সিনাই কবরস্থানে তাকে সমাধিস্থ করা হয়।

## তথ্যসূত্র
 

বিষয়শ্রেণী:নারীর প্রতি সহিংসতার ঘটনা
বিষয়শ্রেণী:২০শ শতাব্দীতে বেইজিং
বিষয়শ্রেণী:চীনা গৃহযুদ্ধ
বিষয়শ্রেণী:চীনা ভাষার লেখা থাকা নিবন্ধ
নাদিন লাবাকি

**নাদিন লাবাকী** একজন লেবানিজ অভিনেত্রী, পরিচালক ও কর্মী। তিনি প্রথম ২০০০-এর দশকের প্রথম দিকে অভিনেত্রী হিসেবে আলোচনায় আসেন। তার প্রথম চলচ্চিত্র *কারামেল* মুক্তির পর তার চলচ্চিত্র নির্মাণ ক্যারিয়ার ২০০৭ সালে শুরু হয়, চলচ্চিত্র কান ২০০৭ চলচ্চিত্র উৎসবে প্রিমিয়ার হয়। তিনি লেবাননের জীবনের দৈনন্দিন দিকগুলি প্রদর্শনের জন্য এবং যুদ্ধ, দারিদ্র্য ও নারীবাদের মতো বিভিন্ন রাজনৈতিক সমস্যা আচ্ছাদিত করার জন্য পরিচিত। তিনি প্রথম নারী আরব পরিচালক, যিনি সেরা বিদেশী ভাষার চলচ্চিত্রের বিভাগে অস্কারের জন্য মনোনীত হয়েছেন।

## প্রাথমিক জীবন
নাদিন লাবাকীর ম্যারোনাইট পরিবারে অ্যান্টোইন ও অ্যান্টোনেট লাবাকীর সন্তান হিসাবে লেবাননের মাউন্ট লেবানন গভর্নরেটের বাবদতে জন্ম গ্রহণ করেন। তার বাবা একজন প্রকৌশলী এবং তার মা একজন গৃহিণী। তিনি ১৯৯১ সাল পর্যন্ত যখন লেবাননে গৃহযুদ্ধ শেষ হওয়া পর্যন্ত তার জীবনের প্রথম সতের বছর যুদ্ধ-বিধ্বস্ত পরিবেশে কাটিয়েছিলেন। জীবনের প্রথম দিকে, তিনি তার কাকা কাছ থেকে গল্প বলার শৈলী শিখেছিলেন, যিনি ছিলেন পারিবারিক *হাকাবতী* (গল্পকার)। তিনি ১৯৯০ সালে লেবাননের প্রতিভা শো স্টুডিও এল ফ্যানের মাধ্যেম তার কর্মজীবন শুরু করেছিলেন। অনুষ্ঠানটি ১৯৭০-এর দশকে প্রচারিত হয়েছিল, যা ২০০০-এর দশকের গোড়ার দিক পর্যন্ত অব্যাহত ছিল। প্রতিভা প্রদর্শনীতে, নাদিন লাবাকী বিভিন্ন মিউজিক ভিডিও প্রযোজনা পরিচালনার জন্য একটি পুরস্কার জিতেছিলেন।

নাদিন লাবাকীর বৈরুতের সেন্ট জোসেফ বিশ্ববিদ্যালয়ে অডিওভিজুয়াল স্টাডিজের ডিগ্রি অর্জন করেন। তিনি ১৯৯৭ সালে তার স্নাতকত্ব চলচ্চিত্র, ১১ *রু পাস্তুর* পরিচালনা করেছিলেন, যা প্যারিসের আরব ওয়ার্ল্ড ইনস্টিটিউটে বিয়ানেল অব আরব সিনেমায় সেরা স্বল্পদৈর্ঘ্য চলচ্চিত্র পুরস্কার জিতেছিল। নাদিন তার সহকর্মী লেবানিজ ও আরব চলচ্চিত্র নির্মাতাদের মধ্যে অনন্য। তিনি বিদেশে শিক্ষিত বা প্রশিক্ষিত ছিলেন না।

তিনি ১৯৯৮ সালে প্যারিসের কোর্স ফ্লোরেন্টে অভিনয়ের একটি কর্মশালায় অংশ নিয়েছিলেন। তিনি নির্বাহী প্রযোজক হিসেবে তার বোন ক্যারোলিন লাবাকীর সাথে, মধ্যপ্রাচ্যের বিখ্যাত গায়কদের জন্য বিজ্ঞাপন ও মিউজিক ভিডিও পরিচালনা করেন, যার জন্য তিনি বেশ কয়েকটি পুরস্কার জিতেছিলেন। সমসাময়িক লেবাননের নারীকে তুলে ধরার চেষ্টা করে, তিনি "সেই সকল লেবাননের মহিলাদের উদাহরণ তৈরি করেছেন, যারা তাদের দেহে খুব স্বাচ্ছন্দ্য বোধ করেছিলেন।"

## তথ্যসূত্র

বিষয়শ্রেণী:নারী চিত্রনাট্যকার
বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:লেবানীয় চলচ্চিত্র অভিনেত্রী
বিষয়শ্রেণী:লেবানীয় নারী চলচ্চিত্র পরিচালক
বিষয়শ্রেণী:লেবানীয় নারীবাদী
বিষয়শ্রেণী:লেবানীয় চলচ্চিত্র পরিচালক
বিষয়শ্রেণী:এশিয়া প্যাসিফিক স্ক্রিন অ্যাওয়ার্ড বিজয়ী
বিষয়শ্রেণী:কানাডার নাগরিকীকৃত নাগরিক
বিষয়শ্রেণী:সেন্ট জোসেফ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর লেবানীয় অভিনেত্রী
নেপিডো ভিক্টোরিয়া ধর্ষণ মামলা

**নেপিডো ভিক্টোরিয়া ধর্ষণ মামলা** বলতে **ভিক্টোরিয়া** নামের মাত্র ২ বছর ১১ মাসের এক বালিকাকে ধর্ষণের কথা উল্লেখ করা হয়েছে। মনে করা হচ্ছে, মিয়ানমারের রাজধানী নেপিডোর উইজডম হিল নার্সারি স্কুলে এই ঘটনা ঘটেছে। পুলিশ নার্সারিতে কাজ করা একজন চালকের বিরুদ্ধে আদালতে মামলা দায়ের করেছিল তবে প্রমাণের সময় প্রাপ্ত ডিএনএ প্রমাণ তার সাথে মেলে না। পুলিশ মামলা পরিচালনা নিয়ে অসন্তোষ তৈরি হওয়ার ফলে ২০১৯ সালের ৬ জুলাই হাজার হাজার মানুষ ফৌজদারি তদন্ত বিভাগের দিকে মিছিল করে অগ্রসর হয়। রাষ্ট্র নেতারা মৌখিকভাবে স্বরাষ্ট্র মন্ত্রণালয় ও মিয়ানমার পুলিশ বাহিনীর (এমপিএফ) কর্মকর্তাদের মামলাটি আদালতে হাজির করার নির্দেশ দিয়েছেন।

## ঘটনা
২০১৯ সালের ১৬ মে তারিখে ভিক্টোরিয়া উইজডম হিল প্রাইভেট প্রি-স্কুল থেকে আঘাত প্রাপ্ত অবস্থায় বাড়িতে ফিরে আসে। তারপর তাকে একটি বেসরকারি হাসপাতালে নিয়ে গেলে সেখানে কর্মরত একজন চিকিৎসক নিশ্চিত করেন এই আঘাত হচ্ছে ধর্ষণের ফলাফল।  এই ঘটনার প্রেক্ষিতে পরদিন তার মা পুলিশের কাছে অভিযোগ দায়ের করেন। 

## পরে
মামলার পরিপ্রেক্ষিতে সরকার নেপিডো সাতটি নার্সারি স্কুল বন্ধ করে দিয়েছে। অনেক নাগরিক তাদের ফেসবুক প্রোফাইল পিকচার পরিবর্তন করে একটি ছোট্ট মেয়ের সিলুয়েটে শিরোনাম দিয়ে "জাস্টিস ফর ভিক্টোরিয়া" শিরোনামে মামলাটি ন্যায়বিচার পাওয়ার দাবি করে।  সোশ্যাল মিডিয়ায় জনসাধারণের ক্রমবর্ধমান চাপ সরকারকে প্রতিশ্রুতি দিতে বাধ্য করে যে মামলাটি সময়মতো সমাধান করা হবে। 

২০১৯ সালের ১ জুলাই সমাজ কল্যাণ বিভাগ নেপিটাও জুড়ে ১৫টি নার্সারি বন্ধ করে দেয়, যা উইজডম হিল সহ যথাযথ লাইসেন্স ছাড়াই কাজ করছিল। 

## দেশব্যাপী বিক্ষোভ
সোশ্যাল মিডিয়া ব্যবহারকারীরা পুলিশের জবাবের তাড়াহুড়ো এবং পেশাদারিত্বের অভাবের সমালোচনা করেছেন, কয়েক দশকের সামরিক শাসন থেকে এখনও উদ্ভূত একটি দেশে কর্তৃপক্ষের প্রতি আস্থার অভাবকে তুলে ধরেছেন। 

মায়ানমারের অনেক মানুষ ফেসবুকে বলেছিল যে অং গাইকে ভুলভাবে অভিযুক্ত করা হয়েছে এবং প্রকৃত অপরাধী অনেক বড় কেউ। 

### ইয়াঙ্গুন
থাম্ব|ইয়াঙ্গুনে ভিক্টোরিয়ার বিচারের দাবিতে মিছিল
২০১৯ সালের ৬ জুলাই হাজার হাজার বিক্ষোভকারী ইয়াঙ্গুনের একটি পুলিশ অফিসে মিছিল করে। তারা একটি শিশু ধর্ষণ মামলায় দ্রুত ও স্বচ্ছ ন্যায়বিচারের দাবিতে মিছিল করে। আয়োজকরা অনুমান করেছেন যে প্রায় ৬,০০০ বিক্ষোভকারী সাদা টি-শার্ট পরে ফৌজদারি তদন্ত বিভাগের (সিআইডি) ইয়াঙ্গুন অফিসে জড়ো হয়েছিল। যাদের অনেকের টি-শার্টেই "জাস্টিস ফর ভিক্টোরিয়া" বা "ভিক্টোরিয়ার জন্য ন্যায়বিচার" লেখাটি মুদ্রিত ছিল।

## তথ্যসূত্র

বিষয়শ্রেণী:মিয়ানমারে ধর্ষণ
বিষয়শ্রেণী:২০১৯-এ মিয়ানমার
বিষয়শ্রেণী:বালিকাদের প্রতি সহিংসতার ঘটনা
সাফিয়া বিবি ধর্ষণ মামলা

**সাফিয়া বিবি ধর্ষণ মামলা**টি  ১৯৮২ সালে পাকিস্তানের সাহিওয়ালে সাফিয়া বিবি নামে প্রায় এক অন্ধ কিশোরীকে তার নিয়োগকর্তার ধর্ষণ সম্বন্ধিত। যখন মেয়েটি আদালতে ধর্ষণ প্রমাণ করতে অক্ষম হন, তখন তাঁর বিরুদ্ধে পাকিস্তানের শরিয়ত অনুপ্রাণিত হুদুদ অধ্যাদেশের অধীনে ব্যভিচারের অভিযোগ আনা হয় এবং তাঁকে ৩ বছরের কারাদণ্ড দেওয়া হয়, সঙ্গে ১৫টি বেত্রাঘাত এবং জরিমানা করা হয়।

## ঘটনা
স্থানীয় বাড়িওয়ালার বাড়িতে গৃহকর্মী হিসেবে নিযুক্ত সাফিয়া বিবিকে বাড়িওয়ালার ছেলে মাকসুদ আহমেদ এবং বাড়িওয়ালা মুহাম্মদ আলী নিজেই ধর্ষণ করেন। ধর্ষণের কারণে, সাফিয়া গর্ভবতী হন এবং একটি সন্তান প্রসব করেন যে কিছুক্ষণের মধ্যেই মারা যায়। ১৯৮২ সালের ১৫ জুলাই সাফিয়ার বাবা স্থানীয় থানায় জানান যে তাঁর মেয়েকে মাকসুদ আহমেদ ও মুহাম্মদ আলী ধর্ষণ করেছে এবং এর ফলে সে একটি সন্তানের জন্ম দিয়েছে। সাফিয়া এবং মাকসুদ আহমেদ উভয়কেই চিকিৎসাগতভাবে পরীক্ষা করার পরে গ্রেপ্তার করা হয়েছিল। তার বাবা-মা দাবি করেন যে, প্রতিশোধ ও অপমানের ভয়ে ধর্ষণের খবর আগে জানানো হয়নি।

## বিচার এবং সাজা
পাকিস্তানের সাহিওয়াল জেলার দায়রা আদালতে এই মামলার বিচার করা হয়। শরিয়াহ আইনের হুদুদ অধ্যাদেশ অনুযায়ী, ধর্ষণ প্রমাণ করার জন্য চারজন পুরুষ সাক্ষীর পাশাপাশি অপরাধীদের চাক্ষুষ সনাক্তকরণের প্রয়োজন হবে। সাফিয়া এই প্রয়োজনীয়তাগুলি পূরণ করতে অক্ষম ছিল এবং এর ফলে, অপরাধীরা একই দিনে বেকসুর খালাস পায়।

১৯৮৩ সালের ২৪ জুলাই হুদাদ অধ্যাদেশের অংশ জিনা (বিবাহ বহির্ভূত) অধ্যাদেশের অধীনে সাফিয়ার বিচার করা হয় এবং জিনার (ব্যভিচার) জন্য দোষী সাব্যস্ত করা হয়। তাকে প্রকাশ্যে চাবুক মারা (১৫ বার বেত্রাঘাত), ৩ বছরের কারাদণ্ড এবং ১,০০০ টাকা জরিমানার শাস্তি দেওয়া হয়। তিনি অবিবাহিত ছিলেন এবং ধর্ষণের কারণে গর্ভবতী হওয়ার কথা স্বীকার করেছিলেন, এই তথ্যতার প্রমাণ হিসেবে তার বিরুদ্ধে নেওয়া হয়।

## জন প্রতিবাদ এবং খালাস
এই সাজা জনসাধারণ এবং নারী অধিকার ফোরাম গ্রুপের নেতৃত্বে বেশ কয়েকটি নারী অধিকার গোষ্ঠীর দ্বারা প্রতিবাদের ঝড় তোলে। দেশীয় এবং আন্তর্জাতিকভাবে বিষয়টি উত্থাপন করার জন্য বেশ কয়েকটি বিক্ষোভের আয়োজন করা হয়েছিল। এই মামলাটি পাকিস্তানের জন্য আন্তর্জাতিক ভাবে পাকিস্তানের বিব্রতকর কারণ হয়ে দাঁড়ায় যখন যুক্তরাজ্যে পাকিস্তানের রাষ্ট্রদূতকে ব্রিটিশ গণমাধ্যম প্রশ্ন করেছিল এবং তাকে উপযুক্ত উত্তরের জন্য পাকিস্তানে ফিরে যোগাযোগ করতে হয়েছিল।

বিশাল বিক্ষোভ এবং অস্বস্তির পরিপ্রেক্ষিতে ফেডারেল শরিয়ত আদালত মামলাটি পর্যালোচনার জন্য নিজের কাছে স্থানান্তর করতে বলে। পর্যালোচনায় ফেডারেল শরিয়ত আদালত প্রযুক্তিগত কারণে সাফিয়া বিবিকে বেকসুর খালাস করে দেয়। যদিও, তিনি ইতোমধ্যে ছয় মাস কারাগারে কাটিয়েছেন এবং ততক্ষণে ১৫ টি বেত্রাঘাতের শিকার হয়েছেন।

## পরে
মামলাটি সামনে আনা এবং শরিয়া ভিত্তিক হুদুদ অধ্যাদেশ এবং এর কারণে মহিলাদের দ্বিতীয় শ্রেণীর নাগরিক অবস্থান সম্পর্কে জনসচেতনতা সৃষ্টি করা। আন্তর্জাতিক প্রচার পাকিস্তান সরকারকে বিব্রত করে, যার ফলে পাকিস্তানের সামরিক শাসক জেনারেল মুহাম্মদ জিয়া-উল-হকের সরাসরি হস্তক্ষেপের গুজব শোনা যায়, যিনি মামলাটি পর্যালোচনার জন্য ফেডারেল শরিয়ত আদালতে স্থানান্তরের আদেশ দেন।

## আরো দেখুন

* পাকিস্তানে ধর্ষণ
* হুদুদ অধ্যাদেশ
* পাকিস্তানে নারীর প্রতি সহিংসতা
* পাকিস্তানে নারী
* পাকিস্তানে নারী সম্পর্কিত আইন

## তথ্যসূত্র

বিষয়শ্রেণী:CS1 maint: location
বিষয়শ্রেণী:পাকিস্তানে মানবাধিকার লঙ্ঘন
বিষয়শ্রেণী:পাকিস্তানে নারীর প্রতি সহিংসতা
বিষয়শ্রেণী:পাকিস্তানে ধর্ষণ
বিষয়শ্রেণী:নারীর প্রতি অপরাধ
বিষয়শ্রেণী:পাকিস্তানে অপরাধ
মোহাম্মদ আসাদুজ্জামান (নরসিংদীর শিক্ষাবিদ)

**মোহাম্মদ আসাদুজ্জামান** (১ নভেম্বর ১৯৪৮ - ২৮ মার্চ ২০০৮) একজন বাংলাদেশী শিক্ষাবিদ ছিলেন। তিনি ঢাকা বিশ্ববিদ্যালয়ের জনপ্রশাসন বিভাগের অধ্যাপক এবং বাংলাদেশ বিশ্ববিদ্যালয় মঞ্জুরি কমিশনের চেয়ারম্যান ছিলেন। শিক্ষায় অবদানের জন্য ২০০৬ সালে তিনি একুশে পদক লাভ করেন।

মোহাম্মদ আসাদুজ্জামান ১ নভেম্বর ১৯৪৮ সালে নরসিংদী জেলায় জন্মগ্রহণ করেন। তিনি নটর ডেম কলেজের প্রভাষক হিসেবে কর্মজীবন শুরু করেন। সত্তরের দশকে তিনি ঢাকা বিশ্ববিদ্যালয়ের লোকপ্রশাসন বিভাগে যোগদান করেন। তিনি বাংলাদেশ বিশ্ববিদ্যালয় মঞ্জুরি কমিশনের চেয়ারম্যান, জাতীয় শিক্ষা কমিশনের সদস্য, সার্ক ইউজিসি চেয়ারম্যান কমিটির চেয়ারম্যান, ঢাকা বিশ্ববিদ্যালয় শিক্ষক সমিতির সভাপতি, সামাজিক বিজ্ঞান অনুষদের ডিন, সিনেট ও সিন্ডিকেট সদস্যসহ বিভিন্ন দায়িত্ব পালন করেন। শিক্ষাক্ষেত্রে অবদানের স্বীকৃতিস্বরূপ তিনি একুশে পদক, জিয়াউর রহমান স্বর্ণপদক, অতীশ দীপঙ্কর স্বর্ণপদক, মাদার তেরেসা স্বর্ণপদক, শিল্পাচার্য জয়নুল আবেদীন স্বর্ণপদক, মাইকেল মধুসূদন পদকসহ বিভিন্ন পদক ও সম্মাননা লাভ করেন। পারিবারিক জীবনে তিনি ফাতেমা জামানকে বিয়ে করেন।

আসাদুজ্জামান ২০০৮ সালের ২৮ মার্চ ঢাকার বার্ডেম হাসপাতালে হৃদরোগে আক্রান্ত হয়ে মৃত্যুবরণ করেন। তার মৃত্যুরপর তার স্মরণে তার নামে ‘অধ্যাপক আসাদুজ্জামান ফাউন্ডেশন’ প্রতিষ্ঠা করা হয়, এছাড়া ঢাকা বিশ্ববিদ্যালয়ের উন্নয়ন অধ্যয়ন এবং নারী ও জেন্ডার অধ্যয়ন বিভাগে তার নামে বৃত্তি চালু হয়।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:নরসিংদী জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী শিক্ষাবিদ
বিষয়শ্রেণী:একুশে পদক বিজয়ী
বিষয়শ্রেণী:নটর ডেম কলেজ, ঢাকার শিক্ষক
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশ বিশ্ববিদ্যালয় মঞ্জুরী কমিশনের চেয়ারম্যান
বিষয়শ্রেণী:১৯৪০-এর দশকে জন্ম
বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ